**Zmluva na dodávku interiérového vybavenia nových tried MŠ č. .....................**

*uzatvorená v súlade s ustanovením § 269 ods. 2 zákona č. 513/1991 Zb. Obchodného zákonníka v znení neskorších právnych predpisov a príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej ako „****Zmluva****“) medzi nasledovnými zmluvnými stranami:*

1. **Zmluvné strany:**
   1. **Kupujúci:**

**Názov**  : **Mesto Košice**

So sídlom : Trieda SNP 48A, 040 11 Košice – Západ, Slovenská republika

IČO : 00 691 135

DIČ : 2021186904

IČ DPH : SK2021186904

Bankové spojenie : Prima banka Slovensko, a.s.

IBAN : SK64 5600 0000 0004 4248 4030

Zastúpený : Ing. Jaroslav Polaček, primátor

*ďalej ako „****Kupujúci****“*

*a*

* 1. **Predávajúci:**

**Obchodné meno** :

So sídlom :

IČO :

DIČ :

IČ DPH :

Bankové spojenie :

IBAN :

Zapísaný :

Zastúpený :

*ďalej ako „****Predávajúci****“*

*Kupujúci a Predávajúci spoločne ako „****zmluvné strany****“*

*alebo jednotlivo ako „****zmluvná strana****“*

1. **Úvodné ustanovenia:**

Táto Zmluva sa medzi zmluvnými stranami uzatvára ako výsledok verejného obstarávania pre zákazku s nízkou hodnotou s názvom – „*Interiérové vybavenie nových tried MŠ*“ (ďalej ako „zákazka“), vyhlásenej Kupujúcim ako verejným obstarávateľom v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov, ako aj v súlade s ponukou Predávajúceho predloženou v predmetnom verejnom obstarávaní.

1. **Predmet Zmluvy:**
   1. Predmetom tejto Zmluvy je záväzok Predávajúceho dodať Kupujúcemu hnuteľné veci - *interiérové vybavenie nových tried MŠ*, v rozsahu a v špecifikácii uvedenej v Prílohe č. 1 a v Prílohe č.2 tejto Zmluvy (ďalej len „t**ovar**“) bez akýchkoľvek vád, spôsobom ďalej dohodnutým v tejto Zmluve vrátane poskytnutia súvisiacich služieb s dodávkou tovaru v zmysle tejto Zmluvy a previesť na Kupujúceho vlastnícke právo k nemu. Predmetom tejto Zmluvy je súčasný záväzok Kupujúceho tovar prevziať a uhradiť Predávajúcemu dohodnutú kúpnu cenu vo výške a spôsobom stanoveným v tejto zmluve.
   2. Predávajúci berie na vedomie a jeho oprávnený zástupca svojim vlastnoručným podpisom na tejto Zmluve potvrdzuje, že predmetom tejto Zmluvy je rovnako poskytnutie nasledovných služieb súvisiacich s dodávkou Tovaru:
      1. dodanie tovaru na miesto dodania,
      2. montáž tovaru,
      3. odvoz prebytočných ochranných obalov tovaru,
      4. odovzdanie písomných dokladov potrebných pre riadne a bezchybné užívanie tovaru na požadovaný účel, a to najmä, no nie len výlučne:

* návod na použitie/obsluhu tovaru v slovenskom, resp. českom jazyku,
* záručný list,
* prípadne všetky ďalšie doklady a dokumenty vyžadované platnou legislatívou SR a Európskej únie, ktoré sú potrebné k riadnemu užívaniu tovaru na požadovaný účel,
* vyhlásenia o zhode alebo certifikáty kvality na dodaný predmet zákazky (ak je pre daný tovar certifikát kvality dostupný).
  1. Predávajúci sa zaväzuje, že Kupujúcemu dodá tovar:
     1. nový, nepoužívaný, vzájomne kompatibilný, bez akýchkoľvek vád
     2. v množstve v súlade s Prílohou č. 1 tejto Zmluvy,
     3. najneskôr do termíne dodania tovaru stanovenom v zmysle bodu 4.1 tejto zmluvy, v čase medzi 08:00 hod. až 15:00 hod. SEČ príslušného pracovného dňa a do príslušného miesta dodania v zmysle bodu 5.1. tejto zmluvy,
     4. v požadovanej akosti zodpovedajúcej technickej špecifikácii tovaru uvedenej v Prílohe č. 1 tejto zmluvy, ktorá umožňuje použitie tovaru na dohodnutý účel,
     5. v riadnom obale, zabezpečujúcom ochranu tovaru počas zvoleného spôsobu prepravy do príslušného miesta dodania v zmysle bodu 5.1. tejto Zmluvy,
     6. v súlade s platnými technickými normami vzťahujúcimi sa k tomu predmetu zákazky.
  2. V prípade, ak nastanú okolnosti znemožňujúce Predávajúcemu dodanie tovaru (napr. tovar sa prestane vyrábať, tovar je momentálne na trhu nedostupný) (ďalej len „nahrádzaný tovar“), Predávajúci sa zaväzuje, že dodá Kupujúcemu tovar, ktorý bude mať rovnaké, príp. lepšie vlastnosti ako nahrádzaný tovar uvedený v Prílohe č.2 tejto Zmluvy, za cenu uvedenú v cenovej ponuke Predávajúceho, ktorá tvorí Prílohu č.1. Zmluvné strany sa dohodli, že v tomto prípade uzavrú k tejto Zmluve písomný dodatok, ktorým sa aktualizuje Príloha č. 2 Zmluvy.

1. **Termín dodania tovaru:**
   1. Zmluvné strany sa dohodli, že tovar bude dodaný najneskôr v lehote do 26.08.2022.
   2. Zmluvné strany si po uzatvorení zmluvy vzájomne oznámia v dostatočnom predstihu osoby oprávnené na prevzatie tovaru v príslušnom mieste dodania tovaru a na podpísanie protokolu podľa bodu 5.3 a 5.4 tejto Zmluvy.
2. **Miesto dodania a dodacie podmienky:**
   1. Predávajúci sa zaväzuje odovzdať tovar Kupujúcemu na dohodnutom mieste dodania podľa tejto Zmluvy. Miestom dodania tovaru je:
      1. budova Materskej školy Muškátová 7, Košice,
      2. budova Materskej školy Šafárikova trieda 4, Košice,
      3. budova Materskej školy Hemerkova 26, Košice.
   2. Pre vylúčenie akýchkoľvek pochybností ako aj v záujme predchádzania sporom sa zmluvné strany dohodli, že miesto dodania tovaru určené v tejto Zmluve je pre Predávajúceho záväzné a Predávajúci bez predchádzajúceho písomného súhlasu Kupujúceho nie je oprávnený dodať tovar na iné miesto. Predávajúci je ďalej povinný dodať tovar špecifikovaný v Prílohe č. 2 a v rozsahu Prílohy č.1 tejto Zmluvy v termíne dodania stanovenom v súlade s bodom 4.1 tejto Zmluvy do miesta dodania uvedeného v bode 5.1 tejto Zmluvy. Predávajúci bol zo strany Kupujúceho pred podpisom tejto Zmluvy oboznámený so skutočnosťou, že odovzdanie tovaru Kupujúcemu je možné len v pracovných dňoch v čase od 08:00 hod. do 15:00 hod. SEČ.
   3. Dňom dodania tovaru sa rozumie deň prevzatia tovaru Kupujúcim vrátane poskytnutia súvisiacich služieb podľa bodu 3.2 a 6.3 tohto článku Zmluvy. Prevzatie tovaru vrátane poskytnutia súvisiacich služieb podľa bodu 3.2 a 6.3 tejto Zmluvy potvrdí Kupujúci alebo ním na tento účel poverená osoba svojím podpisom na odovzdávacom a preberacom protokole (ďalej ako „protokol“). Podpísanie protokolu o prevzatí dodaného tovaru neznamená uznanie dodaného tovaru za tovar bez vád.
   4. Minimálne obsahové náležitosti protokolu boli zmluvnými stranami dohodnuté nasledovne:
      1. identifikačné údaje zmluvných strán,
      2. odkaz na túto Zmluvu,
      3. množstvo a špecifikácia (resp. druh) dodaného tovaru, vrátane identifikácie dokumentov k dodanému tovaru podľa bodu 3.3 tejto Zmluvy,
      4. miesto a dátum dodania tovaru,
      5. súpis zistených vád – ak relevantné,
      6. lehota na odstránenie vád – ak relevantné,
      7. dátum a miesto vypracovania ,
      8. podpisy oprávnených zástupcov zmluvných strán.
   5. Kupujúci je oprávnený odmietnuť dodávku tovaru v prípade, ak táto bola dodaná po termíne dodania tovaru uvedenom v bode 4.1 tejto Zmluvy, ak má viditeľné vady (najmä poškodené obaly), ak nebolo dodržané zmluvne dohodnuté množstvo, druh tovaru alebo zmluvná cena. V takomto prípade sa bude postupovať akoby tovar Predávajúcim nebol dodaný.
3. **Kúpna cena:**
   1. Kúpna cena za predmet plnenia Zmluvy je stanovená v zmysle príslušných ustanovení zákona č. 18/1996 Z. z. o cenách v znení neskorších právnych predpisov, v spojitosti s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách, a to v nasledovnej výške:

Cena diela bez DPH: ....................... eur (slovom: ............................................ euro),

DPH 20 %: ....................... eur (slovom: ............................................. euro),

Cena diela vrátane DPH: ....................... eur (slovom: .............................................. euro).

**Zhotoviteľ je / nie je platca DPH.[[1]](#footnote-1))**

Kúpna cena tovaru je stanovená ako pevná a konečná.

* 1. Spôsob vytvorenia kúpnej ceny je v súlade s ustanovením § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranej ziskovej prirážke.
  2. Kúpna cena tovaru pokrýva všetky ekonomicky oprávnené náklady Predávajúceho vynaložené v súvislosti s predmetom plnenia tejto Zmluvy, osobitne potom akékoľvek a všetky náklady Predávajúceho súvisiace s dopravou tovaru do príslušného miesta dodania, vyložením tovaru podľa určenia Kupujúceho ako aj poskytnutím ostatných súvisiacich služieb s dodávkou tovaru Predávajúcim v zmysle bodu 3.2 tejto Zmluvy.
  3. Prílohou a neoddeliteľnou súčasťou tejto Zmluvy je cenová ponuka Predávajúceho v tabuľkovej forme, predložená Predávajúcim v rámci verejného obstarávania, ktorá tvorí Prílohu č. 1 tejto Zmluvy.
  4. Kúpna cena tovaru uvedená v Prílohe č. 1 tejto Zmluvy je pre zmluvné strany záväzná. Kúpna cena s poukazom na ustanovenie § 3 zákona o cenách je cenou konečnou, pričom táto sa nebude navyšovať o akékoľvek ďalšie náklady Predávajúceho súvisiace s dodávkou tovaru, a to najmä, nie však výlučne, náklady Predávajúceho vzniknuté v súvislosti s poskytnutím služieb súvisiacich s dodávkou tovaru podľa bodu 3.2 tejto Zmluvy.

1. **Platobné podmienky:**
   1. Nárok na zaplatenie Kúpnej ceny vzniká Predávajúcemu riadnym a včasným splnením jeho záväzku dodať Kupujúcemu tovar bez vád a za dohodnutých podmienok.
   2. Kúpna cena bude Kupujúcim hradená na základe daňového dokladu (faktúry), vystaveného a doručeného Kupujúcemu do tridsiatich (30) dní odo dňa dodania tovaru, t. z. odo dňa podpísania Protokolu oprávnenými zástupcami obidvoch zmluvných strán. Kupujúci je povinný zvlášť vystaviť samostatnú faktúru za dodaný tovar pre každé miesto dodania určené v bode 5.1.
   3. Akákoľvek faktúra vystavená na základe tejto Zmluvy musí obsahovať všetky minimálne obsahové náležitosti v zmysle príslušných ustanovení zákona č. 222/2004 Z. z. o dani z pridanej hodnoty v znení neskorších právnych predpisov. Lehota splatnosti faktúry vystavenej na základe tejto Zmluvy je v trvaní tridsiatich (30) dní odo dňa jej vystavenia a doručenia Kupujúcemu. V prípade, ak dôjde zo strany Kupujúceho k oprávnenému vráteniu faktúry, bude lehota splatnosti faktúry, ktorá bude vystavená namiesto pôvodnej faktúry Kupujúcim oprávnene vrátenej, tridsať (30) dní odo dňa vystavenia a doručenia novej faktúry Kupujúcemu zo strany Predávajúceho.
   4. Kúpna cena bude hradená bezhotovostným prevodom finančných prostriedkov   
      v prospech bankového účtu Predávajúceho uvedeného v záhlaví tejto Zmluvy. Kúpna cena sa považuje za uhradenú v deň odpísania peňažných prostriedkov z bankového účtu Kupujúceho a ich súčasného poukázania v prospech bankového účtu Predávajúceho.
   5. Kupujúci neposkytuje akýkoľvek a žiadny preddavok na úhradu kúpnej ceny a/alebo akejkoľvek jej časti ako ani preddavok na zabezpečenie plnenia Predávajúceho podľa tejto Zmluvy.
2. **Nadobudnutie vlastníckeho práva:**
   1. Vlastnícke právo k tovaru prechádza na Kupujúceho momentom prevzatia tovaru zo strany Kupujúceho, o čom bude zmluvnými stranami spísaný Protokol v súlade s bodom 5.3 a 5.4 tejto Zmluvy.
   2. Nebezpečenstvo škody na tovare prechádza na Kupujúceho súčasne s nadobudnutím vlastníckeho práva k tovaru, teda okamihom prevzatia tovaru.
3. **Vady tovaru a záručná doba:**
   1. Predávajúci zodpovedá za to, že tovar bude plne v súlade so všetkými požiadavkami Kupujúceho uvedenými v tejto Zmluve.
   2. Tovar má vady, ak nezodpovedá množstvu, akosti a všetkým zmluvne dohodnutým podmienkam, aj keď sa tie stali zjavnými až neskôr.
   3. Predávajúci na základe tejto Zmluvy v súlade s ustanovením § 429 a nasl. zákona   
      č. 513/1991 Zb. Obchodného zákonníka v znení neskorších právnych predpisov poskytuje Kupujúcemu záruku za akosť tovaru, ktorá predstavuje záväzok Predávajúceho Kupujúcemu, že tovar bude po dobu min. 24 mesiacov odo dňa podpisuprotokolu, spôsobilý na použitie na dohodnutý účel a súčasne si zachová dohodnuté, inak obvyklé vlastnosti. Na účely tejto Zmluvy sa dohodnutým účelom a dohodnutými vlastnosťami rozumie najmä, nie však výlučne, účel a vlastnosti tovaru špecifikované v Prílohe č. 2 tejto Zmluvy.
   4. Predávajúci ďalej poskytuje Kupujúcemu záruku za to, že tovar bude bez akýchkoľvek právnych vád.
   5. Záruka za akosť poskytnutá Predávajúcim Kupujúcemu podľa tohto článku sa vzťahuje jednak na samotný tovar, ako aj plnenia všetkých ostatných služieb súvisiacich s dodaním tovaru.
   6. Predávajúci zodpovedá za vadu, ktorú má tovar v okamihu, keď prechádza nebezpečenstvo škody na tovare na Kupujúceho, aj keď sa vada stala zjavnou až po tomto čase. Za vady zistené v záručnej dobe zodpovedá Predávajúci, pokiaľ sa nepreukáže opak. Do doby preukázania zodpovednosti za vadu na strane Kupujúceho sa predpokladá, že za vadu zodpovedá Predávajúci a Predávajúci je povinný v tejto dobe zahájiť a pokračovať na prácach spojených s odstránením vady, ako keby za vadu zodpovedal. V prípade, že Predávajúci preukáže, že za vadu nezodpovedá, zaväzuje sa Kupujúci uhradiť Predávajúcemu oprávnené riadne preukázané náklady spojené s jej odstraňovaním.
   7. Oznámenie vady (reklamácie) vrátane popisu, ako sa vada prejavuje alebo prejavila, je Kupujúci povinný zaslať Predávajúcemu e-mailom alebo doporučeným listom bez zbytočného odkladu potom, čo vadu zistil. Reklamácia (označenie vád) musí byť vykonaná výlučne písomne (akceptuje sa e-mail) a v záručnej dobe, inak je reklamácia neplatná. Musí obsahovať označenie vady a popis, miesto kde sa vada nachádza, ako sa vada prejavuje. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového doručovateľa (resp. e-mailu) v posledný deň záručnej doby Predávajúcemu, sa považuje za včas uplatnenú.
   8. Počas záručnej doby, má Kupujúci právo požadovať a Predávajúci má povinnosť bezplatne odstrániť vady, pokiaľ sú odstrániteľné. V opačnom prípade je Predávajúci povinný dodať náhradný tovar. Ak je na odstránenie vady potrebná aj demontáž tovaru a jeho nahradenie novým tovarom, Predávajúci je povinný uhradiť aj všetky náklady s tým spojené. V prípade, ak pri odstraňovaní vád tovaru v záručnej dobe dôjde k výmene jednotlivých súčiastok (častí tovaru) za nové, tak pre nové súčiastky ako aj poskytnuté služby a vykonané práce začína plynúť nová záručná doba v trvaní podľa bodu 9.3 tejto Zmluvy.
   9. Predávajúci sa zaväzuje odstrániť vadu tovaru bezodkladne, najneskôr do pätnástich (15) dní od uplatnenia reklamácie. V prípade, ak Predávajúci reklamovanú vadu tovaru v lehote podľa tohto bodu neodstráni, prislúcha Kupujúcemu právo reklamovanú vadu tovaru odstrániť treťou osobou na náklady Predávajúceho. Takto vzniknuté náklady je Predávajúci povinný uhradiť Kupujúcemu do pätnástich (15) dní odo dňa doručenia faktúry o ich vyúčtovaní. Týmto postupom nie je dotknutý nárok Kupujúceho na náhradu škody.
   10. Záručná doba na dodaný tovar sa predlžuje o dobu, počas ktorej sa odstraňuje vada tovaru. Záručná doba neplynie po dobu, po ktorú Kupujúci nemôže užívať tovar pre jeho vady, za ktoré zodpovedá Predávajúci.
   11. Ak Predávajúci nahradí dodaný tovar novým tovarom, na nový tovar začína plynúť nová záručná doba v trvaní podľa bodu 9.3 tejto Zmluvy, a to dňom jeho prevzatia Kupujúcim. Na prevzatie nového tovaru sa primerane aplikujú ustanovenia tejto Zmluvy.
4. **Sankcie:**
   1. V prípade, že Predávajúci nedodrží termín dodania tovaru, môže Kupujúci požadovať od Predávajúceho zmluvnú pokutu vo výške 0,5 % z Kúpnej ceny omeškanej dodávky za každý deň omeškania.
   2. V prípade vadného tovaru, môže Kupujúci požadovať od Predávajúceho zmluvnú pokutu vo výške 15 % (slovom pätnásť percent) z ceny vadného tovaru uvedenej v Prílohe č. 2 tejto Zmluvy.
   3. V prípade, že Predávajúci je v omeškaní s odstraňovaním vád a uplatnené vady tovaru neodstráni v lehote dohodnutej v bode 9.9. tejto Zmluvy, je Kupujúci oprávnený požadovať od Predávajúceho zmluvnú pokutu vo výške 0,1 % (slovom nula celých jedna desatina percenta) z Kúpnej ceny tovaru, za každú jednotlivú reklamovanú vadu tovaru a za každý deň omeškania so splnením povinnosti odstrániť vadu v dohodnutej lehote.
   4. Zmluvná strana, ktorá je oprávnená uplatniť si zmluvnú pokutu podľa tejto Zmluvy voči druhej zmluvnej strane vystaví na zmluvnú pokutu osobitnú faktúru, ktorá je splatná v lehote tridsiatich (30) dní od jej vystavenia.
   5. Dojednaním zmluvnej pokuty nie je dotknutý nárok žiadnej zmluvnej strany na náhradu škody spôsobenej porušením povinnosti, ktorá je zabezpečená zmluvnou pokutou. Zaplatením zmluvnej pokuty na základe tejto Zmluvy zároveň nezaniká povinnosť splniť zabezpečený záväzok.
   6. Nárok na zmluvnú pokutu nezaniká ani v prípade odstúpenia od Zmluvy.
   7. V prípade omeškania Kupujúceho s úhradou faktúr má Predávajúci nárok na zaplatenie úroku z omeškania vo výške 0,1 % z dlžnej sumy vrátane DPH za každý aj začatý deň omeškania.
   8. Kupujúci je oprávnený započítať jednostranným úkonom svoje nároky z titulu zmluvných pokút voči všetkým pohľadávkam Predávajúceho voči Kupujúcemu.
   9. Predávajúci záväzne vyhlasuje, že výška zmluvných pokút uvedená v čl. 10. tejto Zmluvy je primeraná a nie je v hrubom nepomere k jeho právam a povinnostiam vyplývajúcim z tejto Zmluvy s ohľadom na význam a hodnotu zabezpečovaného záväzku.
5. **Zodpovednosť za škodu:**
   1. Predávajúci je povinný nahradiť Kupujúcemu škodu, ktorú spôsobil porušením svojich povinností v plnom rozsahu, vrátane ekonomických strát.
   2. Nárok na náhradu škody nezaniká ani v prípade odstúpenia od Zmluvy.
6. **Trvanie a predčasné ukončenie Zmluvy:**
   1. Táto Zmluva trvá až do úplného splnenia všetkých vzájomných povinností   
      a vysporiadania všetkých záväzkov zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
   2. Táto Zmluva zanikne okrem splnenia všetkých práv a povinností obidvoch zmluvných strán aj
7. vzájomnou dohodou zmluvných strán,
8. okamžitým odstúpením od Zmluvy, a to v prípade podstatného porušenia Zmluvy niektorou zo zmluvných strán.
   1. **Ukončenie Zmluvy na základe dohody zmluvných strán:**
      * 1. Zmluvné strany sú oprávnené predčasne ukončiť platnosť a účinnosť tejto Zmluvy na základe písomnej dohody zmluvných strán podpísanej oprávnenými zástupcami obidvoch zmluvných strán.
        2. Zmluvné strany si môžu v dohode stanoviť podmienky vzájomnej kompenzácie ukončenia zmluvného vzťahu.
        3. V prípade ukončenia zmluvného vzťahu na základe dohody zaniká Zmluva dňom uvedeným v dohode, resp. ak tento v dohode uvedený nie je, dňom jej účinnosti, t. j. dňom nasledujúcim po dni jej zverejnenia v súlade s právnymi predpismi na webovom sídle Kupujúceho.
   2. **Ukončenie Zmluvy z dôvodu okamžitého odstúpenia:**
      * 1. Kupujúci je oprávnený odstúpiť od tejto Zmluvy v prípade:
           1. podstatného porušenia Zmluvy Predávajúcim;
           2. pokiaľ v priebehu trvania Zmluvy bol na majetok Predávajúceho vyhlásený konkurz, alebo vo vzťahu k Predávajúcemu bolo vydané rozhodnutie o povolení reštrukturalizácie alebo rozhodnutie o povolení oddlženia alebo ak bol návrh na vyhlásenie konkurzu zamietnutý pre nedostatok majetku Predávajúceho alebo pokiaľ sa Predávajúci ocitne v likvidácii alebo sa stane inak platobne neschopným,
        2. Za podstatné porušenie Zmluvy Predávajúcim sa považuje najmä ale nie len:
           1. ak sa preukáže, že Predávajúci vo svojej ponuke predloženej do verejného obstarávania k zákazke predložil nepravdivé doklady alebo uviedol nepravdivé, neúplné alebo skreslené údaje;
           2. nedodržanie termínu dodania tovaru písomne dohodnutého v súlade s bodom 4.1 tejto Zmluvy o viac ako desať (10) dní;
           3. nedodanie tovaru v rozsahu a v kvalite dohodnutej v tejto Zmluve;
           4. ak Predávajúci neodstráni vady dodaného tovaru v lehote uvedenej v bode 9.9 tejto Zmluvy;
           5. aj také porušenie inej povinnosti Predávajúceho vyplývajúce z tejto Zmluvy, ktoré spĺňa podmienky podľa § 345 ods. 2 Obchodného zákonníka alebo ktoré je ako podstatné porušenie povinnosti uvedené v tejto Zmluve.

* + - 1. Predávajúci je oprávnený odstúpiť od tejto Zmluvy v prípade:
         1. omeškania Kupujúceho s úhradou faktúry vystavenej na základe tejto Zmluvy o viac ako tridsať (30) dní, za predpokladu, že k náprave nedôjde ani v dodatočnej lehote piatich (5) dní odo dňa doručenia písomnej výzvy Predávajúceho Kupujúcemu na nápravu;
         2. v prípade takého porušenia povinností Kupujúcim vyplývajúcich z tejto Zmluvy, ktoré spĺňa podmienky podľa § 345 ods. 2 Obchodného zákonníka za predpokladu, že k náprave nedôjde ani v dodatočnej lehote 15 dní odo dňa doručenia písomnej výzvy Predávajúceho Kupujúcemu.
  1. Odstúpením od Zmluvy Zmluva zaniká, keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane.
  2. Odstúpenie od Zmluvy sa nedotýka právnych vzťahov vzniknutých do okamihu odstúpenia. Obe zmluvné strany sa zaväzujú vysporiadať a splniť svoje záväzky, ktoré vznikli pred odstúpením od tejto Zmluvy.

1. **Doručovanie:**
   1. Všetky listiny, dokumenty, požiadavky a oznámenia (ďalej ako „oznámenia“) budú medzi zmluvnými stranami zabezpečované listami doručenými poštou, e-mailom alebo telefonátom. V prípade telefonického vykonania oznámenia, bude toto doplnené niektorým z ďalších spôsobov doručovania podľa bodu 13.2 tejto Zmluvy.
   2. Všetky oznámenia alebo iná komunikácia, podľa alebo v súvislosti s touto Zmluvou (ďalej len „oznámenie“), musia byť vyhotovené písomne a doručované druhej zmluvnej strane prostredníctvom univerzálneho poštového doručovateľa, elektronickou poštou alebo osobne na korešpondenčné údaje zmluvných strán uvedené v záhlaví tejto Zmluvy. Za deň alebo čas doručenia oznámenia sa považuje:
2. ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie, prijímajúcou zmluvnou stranou. Oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z akéhokoľvek iného dôvodu,
3. ak sa doručuje elektronickou poštou, deň alebo čas, kedy bolo odosielajúcej Zmluvnej strane doručené elektronické potvrdenie o doručení e-mailovej správy obsahujúcej oznámenie prijímajúcou Zmluvnou stranou,
4. ak sa doručuje osobne, deň alebo čas prijatia oznámenia prijímajúcou Zmluvnou stranou.
   1. Pre Kupujúceho budú všetky oznámenia doručované alebo oznamované na nižšie uvedené údaje:

*adresa:*

*kontaktná osoba:*

*tel.:*

*e-mail:*

Pre Predávajúceho budú všetky Oznámenie doručované alebo oznamované na nižšie uvedené údaje:

*adresa:*

*kontaktná osoba:*

*tel.:*

*e-mail:*

alebo na akúkoľvek inú adresu, faxové, telefónne alebo mobilné telefónne číslo alebo

e-mailovú adresu, ktoré budú druhej zmluvnej strane vopred písomne oznámené.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie Oznámenia, najmä všetky zmeny týkajúce sa tejto Zmluvy, zmenu, či zánik ich právnej subjektivity, adresu ich sídla, miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek Oznámenie, a zároveň zodpovedá za akúkoľvek takto spôsobenú škodu.

1. **Osobitné ustanovenia:**
   1. Predávajúci je oprávnený postúpiť pohľadávky a iné práva vyplývajúce z tejto Zmluvy voči Kupujúcemu len po predchádzajúcom písomnom súhlase Kupujúceho. Predávajúci je oprávnený použiť pohľadávky vyplývajúce z tejto Zmluvy voči Kupujúcemu ako zábezpeku, alebo pre iné zabezpečenie svojich záväzkov voči tretej osobe, len po predchádzajúcom písomnom súhlase Kupujúceho.
   2. Kupujúci je oprávnený aj bez súhlasu Predávajúceho na započítanie akýchkoľvek splatných aj nesplatných pohľadávok voči Predávajúcemu na akékoľvek splatné i nesplatné pohľadávky Predávajúceho, a to aj v prípade odstúpenia od Zmluvy, tzn. že možnosť započítania sa vzťahuje aj na pohľadávky z prípadného bezdôvodného obohatenia. Predávajúci nie je oprávnený započítať svoje pohľadávky voči pohľadávkam Kupujúceho, bez písomného súhlasu Kupujúceho.
   3. Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj pre realizáciu predmetu Zmluvy.
   4. Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
2. **Záverečné ustanovenia:**
   1. Predávajúci podpisom tejto Zmluvy potvrdzuje, že sa pred jej podpisom oboznámil so znením všetkých Príloh tejto Zmluvy a s ich obsahom bezpodmienečne súhlasí.
   2. Zmluvné strany berú na vedomie, že Kupujúci je v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto Zmluva v zmysle ustanovenia § 5a zákona o slobode informácií v spojení s ustanovením § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou.
   3. Zmluvné strany berú na vedomie, že táto Zmluva nadobúda platnosť dňom jej podpisu oprávnenými zástupcami zmluvných strán, a účinnosť tejto Zmluvy v zmysle § 47a Občianskeho zákonníka v nadväznosti na § 5a zákona o slobode informácií nastáva dňom nasledujúcim po dni jej zverejnenia.
   4. Ak by niektoré z ustanovení tejto Zmluvy bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto Zmluvy. Zmluvné strany sa zaväzujú vyvinúť maximálne úsilie na konvalidáciu neplatného ustanovenia Zmluvy, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli zmluvné strany dosiahnuť neplatným ustanovením Zmluvy.
   5. Záväzky z tejto Zmluvy sa vzťahujú aj na právnych nástupcov zmluvných strán. Žiadna zo zmluvných strán nie je oprávnená záväzky z tejto Zmluvy postúpiť na tretiu osobu bez predchádzajúceho písomného súhlasu druhej zmluvnej strany.
   6. Zmluvné strany berú na vedomie, že zmena Zmluvy je možná len v súlade s § 18 zákona o verejnom obstarávaní. Prípadné zmeny alebo doplnky obsahu tejto Zmluvy musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
   7. Táto Zmluva je vyhotovená v troch (3) rovnopisoch, z ktorých Predávajúci obdrží jedno (1) vyhotovenie a Kupujúci dve (2) vyhotovenia.
   8. Neoddeliteľnou súčasťou tejto Zmluvy sú jej nasledovné prílohy:

Príloha č. 1: Ocenená špecifikácia tovaru,

Príloha č. 2: Vlastný návrh na plnenie predmetu zákazky.

* 1. Zmluvné strany vyhlasujú, že si text Zmluvy pozorne prečítali, jeho obsahu, ktorý je dostatočne určitý porozumeli a že tento vyjadruje ich slobodnú a vážnu vôľu, bez akýchkoľvek omylov nie v tiesni a nie za nápadne nevýhodných podmienok, čo potvrdzujú vlastnoručnými podpismi osôb oprávnených konať v ich mene, alebo v zastúpení.

V Košiciach, dňa ....................... V .........................., dňa ......................

**Kupujúci : Predávajúci:**

**...................................................... ............................................................**

Ing. Jaroslav Polaček

primátor mesta Košice

1. Nehodiace sa prečiarknuť/neuvádzať [↑](#footnote-ref-1)